**დანართი №1**

**საქართველოს იუსტიციის სამინისტროს**

**საგრანტო პროგრამა №001-2024**

**„საქართველოს იუსტიციის სამინისტროს სისტემაში ინოვაციური სერვისების დანერგვის ხელშეწყობა, ადამიანის უფლებათა დაცვის გაძლიერება და სამართლებრივი უსაფრთხოების განმტკიცება“**

**საგრანტო წინადადება**

|  |  |
| --- | --- |
| **შერჩეული მიმართულება:** | საქართველოს იუსტიციის სამინისტროს სისტემაში ინოვაციური სერვისების დანერგვის ხელშეწყობა  ადამიანის უფლებათა დაცვის გაძლიერება  **სამართლებრივი უსაფრთხოების განმტკიცება** |

1. **არსებული მდგომარეობა:**

ნათლად აღწერეთ ის პრობლემა, რომლის გადაჭრისკენაც არის მიმართული თქვენი პროექტი. აქვე განსაზღვრეთ სამიზნე ჯგუფი და ბენეფიციართა მინიმალური რაოდენობა, რომლებიც სარგებელს მიიღებენ პროექტის შედეგად.

1. **პროექტის მიზანი:**

ჩამოაყალიბეთ, თუ რისი მიღწევა გსურთ აღნიშნული პროექტით. მიზნით განსაზღვრული უნდა იყოს ისეთი სასურველი გარემოების შექმნა, რომელიც არსებული მდგომარეობის გაუმჯობესებისკენ, საგრანტო პროგრამის მიზნების შესრულებისკენ იქნება მიმართული. დეტალურად წარმოაჩინეთ პროექტის მიზნები და მისი მიღწევის მეთოდები.

1. **პროექტის განხორციელების გზები:**

დეტალურად აღწერეთ, თუ რა ამოცანები გაქვთ დასახული და რა კონკრეტული აქტივობები უნდა ჩატარდეს პროექტის მიზნის მისაღწევად, პროექტის მაქსიმალურად ეფექტიანად განსახორციელებლად. ჩამოაყალიბეთ პროექტის დადებითი მხარეები, კონკურენტული უპირატესობები და მისი განხორციელების რისკფაქტორები.

**აქვე განსაზღვრეთ, სამუშაოს თავად შეასრულებთ, თუ გასცემთ ქვეგრანტს (ქვეკონტრაქტირება).**

1. **ბიუჯეტი:**

მიუთითეთ გრანტის ოდენობა, რომლის ფარგლებშიც უზრუნველყოფთ პროექტის განხორციელებას.

წარმოადგინეთ დეტალურად გაწერილი ბიუჯეტი მოცემული ცხრილის მიხედვით. გაითვალისწინეთ, რომ ცხრილში ასახული ინფორმაცია წარმოადგენს ნიმუშს და, შესაბამისად, მასში, პროექტის შინაარსიდან გამომდინარე, შესაძლებელია სტრიქონების დამატება/მოკლება (იხ. დანართი № 3).

1. **პროექტის მოსალოდნელი შედეგები მოკლევადიან და გრძელვადიან პერსპექტივაში:**

აღწერეთ თქვენი ხედვა მოცემული პროექტის განხორციელებით მიღწევადი შედეგების შესახებ მოკლევადიან და გრძელვადიან პერსპექტივაში. შედეგები წარმოადგინეთ რაოდენობრივი და თვისებრივი მაჩვენებლების მიხედვით.

1. **პროექტის განხორციელების ვადა:**

მიუთითეთ პროექტის ფარგლებში დაგეგმილი თითოეული ამოცანისა და აქტივობის შესრულების ვადა. ასევე, მიუთითეთ პროექტის განხორციელების საბოლოო ვადა.

1. **შეფასება:**

აღწერეთ ის ინდიკატორები (მაჩვენებლების მითითებით), რომლებითაც უნდა შეფასდეს პროექტის წარმატება.

1. **პროექტის შემსრულებელთა კომპეტენტურობა:**

აღწერეთ თქვენი/თქვენი ორგანიზაციის მიერ შერჩეული საგრანტო მიმართულებით განხორციელებული, ასევე, მიმდინარე პროექტები;

პროექტის ხელმძღვანელის გამოცდილება პროექტების დაგეგმვასა და განხორციელებაში;

პროექტის ხელმძღვანელის და პროექტის შემსრულებელთა მონაწილეობა და ჩართულობა პროფესიულ ინტერესზე მორგებულ აქტივობებში.

**სურვილისამებრ, შესაძლებელია, დამატებით აღიწეროს, გარდა ზემოაღნიშნულისა, რომელი პროექტის წარმატებით განხორციელების გამოცდილება აქვს განმცხადებელს, თუ განმცხადებელი თვლის, რომ ასეთი პროექტიდან მიღებული გამოცდილება პოზიტიურ გავლენას შეიძლება ახდენდეს წარმოდგენილი პროექტის განხორციელებაზე.**

გთხოვთ, აღწერისას მიუთითოთ მხოლოდ ისეთი პროექტების შესახებ, რომელთა თაობაზეც შესაბამისი დონორისაგან ინფორმაციის/რეკომენდაციის წარმოდგენის შესაძლებლობა გექნებათ.

1. **ადამიანური რესურსი:**

მიუთითეთ ინფორმაცია პროექტის განმახორციელებელი ადამიანური რესურსის, მათი ვინაობისა და კვალიფიკაციის შესახებ. დანართის სახით წარმოადგინეთ პროექტის ხელმძღვანელისა და პროექტის განხორციელებაში მონაწილე ყველა სხვა პირის რეზიუმეები ქართულ ენაზე.